‘আল্লাহু আকবর’ স্লোগান দিয়ে পথচারিদের পিষে দিল ব্যক্তি!

ওয়েব ডেস্ক : ফের রক্তাক্ত ফ্রান্স (France)! পথচারিদের উপরে গাড়ি চালিয়ে দেওয়ার অভিযোগ উঠল এক ব্যক্তির বিরুদ্ধে। শুধু তাই নয়, এর পরে অভিযুক্ত ব্যক্তিকে ‘আল্লাহু আকবর’ স্লোগান দিতে শোনা যায় বলে অভিযোগ। ঘটনায় ১০ জন পথচারি আহত হয়েছেন বলে খবর। এই ঘটনায় অভিযুক্ত ব্যক্তিকে গ্রেফতার করেছে পুলিশ (Police)।

জানা গিয়েছে, এই ঘটনাটি ঘটেছে বুধবার সকালে। আটলান্টিকের ধারে ফ্রান্সের (France) ওলেরনে পথচারিদের উপর গাড়ি চালিয়ে দেওয়ার অভিযোগ উঠেছে ওই ব্যক্তির বিরুদ্ধে। যার ফলে বেশ কয়েকজন পথচারী ও সাইকোল আরোহী আহত হন। ধাক্কা মারার পরেই রাস্তার ধারে উল্টে যায় গাড়িতে।

আরও খবর : নির্বাচনে আবহে বাংলাদেশে চলল গুলি, গুলিবিদ্ধ বিএনপি প্রার্থী, নিহত ১

খবর পেয়ে দ্রুত ঘটনাস্থলে পৌঁছয় পুলিশ (Police)। উল্টে যাওয়া গাড়ি থেকে যখন অভিযুক্ত ব্যক্তিকে উদ্ধার করা হচ্ছিল, তাখন সে নাকি ‘আল্লাহু আকবর’ স্লোগান দিচ্ছিল বলে অভিযোগ। গোটা ঘটনায় চাঞ্চল্য ছড়িয়ছে। প্রশ্ন উঠছে, এটা কি কোনও ধরণের সন্ত্রাসবাদী হামলা? ওই ব্যক্তি কি কোনও জঙ্গি সংগঠনের সঙ্গে যুক্ত রয়েছে? তা জানতে ইতিমধ্যে তদন্ত শুরু করেছে পুলিশ।

সেখানকার পুলিশ সূত্রে খবর, অভিযুক্ত ওই ব্যক্তি একটি ছোট গ্রাম লা কোটিনিয়েরের বাসিন্দা। জানা যাচ্ছে, ওই ব্যক্তিকে মদ্যপ অবস্থায় গাড়ি চালানো এবং মাদক সংক্রান্ত অপরাধের জন্য গ্রেফতার করেছে পুলিশ। সঙ্গে সে কোনও জঙ্গি সংগঠনের সঙ্গে যুক্ত কি না, সে বিষয়টিও খতিয়ে দেখা হচ্ছে।